**Afvikling af 3. praktik - somatisk praktik**

Overskriften for 3. praktik er ”Det sammenhængende sundhedsvæsen”.

Det er en 40 ugers praktik, hvoraf 28 uger afvikles i primærsektoren og 12 uger er placeret i sygehusregi.

Den afsluttende Praktikerklæring udarbejdes af praktikvejlederen i kommunal regi, hvor eleven afslutter sin 3. praktik.

**Forventninger til sektorovergange i den 3. praktik - somatisk praktik:**

*”Målet er professionel observation, refleksion over sektorovergangene ud fra et patient-/borger-perspektiv”.*

**Primærsektor:**

Der skal i de 28 uger i primærsektoren planlægges minimum én sektorovergang, hvor eleven følger borgeren eksempelvis til ambulant kontrol, undersøgelser på sygehus, genoptræning, speciallæge, tandlæge, egen læge.

Der udarbejdes en fremadrettet og bagudrettet refleksionsmodel på minimum én sektorovergang.

**Sygehuspraktik:**

De 12 uger i sygehusregi har særligt fokus på praktikmålene 3-8-9-10-13-14-15-17-19-20 og overgange på tværs af afdelinger og sektorer. Praktikvejleder på SVS udfylder PASS hjælpeskemaet i fht. de 10 ovennævnte praktikmål. Eleven afleverer hjælpeskemaet til praktikvejlederen i den kommunale praktik, hvor endelig PASS og hjælpeskema udfyldes ved praktikkens afslutning.

Forventninger til sygehuspraktikken:

I sygehuspraktikken skal eleverne gennemgå SVS E-læring i medicinhåndtering (praktikmål 9).

Eleven udarbejder i alt 7 refleksionsmodeller på udvalgte praktikmål:

* Én fremadrettet refleksionsmodel vedr. ansvar og kompetence som autoriseret sundhedsperson og patientsikkerhed i fht. en konkret opgave/patient. (praktikmål 3+14)
* Én fremadrettet og én bagudrettet refleksionsmodel på forebyggelse af smittespredning (praktikmål 8)
* Én fremadrettet og én bagudrettet refleksionsmodel på sektorovergange - indlæggelse, forløbsplaner, udskrivelsesrapport og selve udskrivelsen, samt hjemkomst til eget hjem (praktikmål 10+13+15).
* Én fremadrettet refleksionsmodel på patientsikkerhed, kvalitetssikring, love og retningslinjer (praktikmål 17+20).
* Én bagudrettet refleksionsmodel til at reflektere over et konkret patientforløb internt på sygehuset (praktikmål 19).

Når du arbejder med sektorovergange (praktikmålene 10+13+15) i sygehuspraktikken, skal du lade dig inspirere af Idékataloget.

Følg dette link til Idékataloget